Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Italijos paraiška „EGF/2012/007 IT/VDC Technologies“) /* COM/2014/0119 final */





AIŠKINAMASIS MEMORANDUMAS Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa[1], 12 straipsnyje numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas, neviršijant viršutinės metinės 150 mln. EUR ribos (2011 m. kainomis) ir viršijant atitinkamų finansinės programos išlaidų kategorijų ribas. EGF finansinės paramos taisyklės, taikomos iki 2013 m. gruodžio 31 d. pateiktoms paraiškoms, nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2]. 2012 m. rugpjūčio 31 d. Italija pateikė paraišką „EGF/2012/007 IT/VDC Technologies“ dėl finansinės paramos iš EGF, nes iš įmonės VDC Technologies SpA ir vienos tiekėjo įmonės Italijoje buvo atleista daug darbuotojų. Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai suteikti yra įvykdytos. PARAIŠKOS SANTRAUKA IR ANALIZĖ Pagrindiniai duomenys || EGF nuorodos Nr. || EGF/2012/007 Valstybė narė || Italija 2 straipsnio || a punktas Pagrindinė įmonė || VDC Technologies SpA Tiekėjai ir tolesnės gamybos grandies įmonės || 1 Ataskaitinis laikotarpis || 2012 02 26–2012 06 25 Prie individualių poreikių pritaikytų paslaugų teikimo pradžia || 2012 11 30 Paraiškos data || 2012 08 31 Atleistų darbuotojų skaičius ataskaitiniu laikotarpiu || 1 164 Atleistų darbuotojų skaičius prieš ataskaitinį laikotarpį ir po jo || 54 Bendras remtinų atleistų darbuotojų skaičius || 1 218 Atleistų darbuotojų, pasinaudosiančių priemonėmis, skaičius || 1 146 Prie individualių poreikių pritaikytoms paslaugoms skirtos lėšos, EUR || 5 698 620 EGF paramai įgyvendinti skirtos lėšos[3], EUR || 323 350 EGF paramai įgyvendinti skirtos lėšos, proc. || 5,4 % Visa suma, EUR || 6 021 970 EGF parama, EUR (50 proc.) || 3 010 985 1. Paraiška Komisijai pateikta 2012 m. rugpjūčio 31 d., o papildoma informacija teikta iki 2013 m. rugsėjo 6 d. 2. Paraiška atitinka Reglamento (EB) Nr. 1927/2006 2 straipsnio a punkte nustatytas EGF paramos skyrimo sąlygas ir buvo pateikta per šio reglamento 5 straipsnyje nustatytą 10 savaičių laikotarpį. Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos 3. Susijusios įmonės – VDC Technologies SpA ir tiekėjas Cervino Technologies Srl, kuris yra 100 proc. VDC Technologies SpA patronuojama įmonė. VDC Technologies SpA gamino televizorius ir televizorių monitorius bei ekranus, taip pat oro kondicionavimo įrenginius. Cervino Technologies Srl gamino plastikinius liejinius, kurie naudojami gaminant televizorius ir televizorių monitorius bei ekranus. Susijusios ekonominės veiklos sektoriai priskiriami NACE[4] 26 skyriui (Kompiuterinių, elektroninių ir optinių gaminių gamyba) ir 27 skyriui (Elektros įrangos gamyba). 4. Siekdama nustatyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Italija teigia, kad susiję sektoriai ES patyrė rimtų ekonominių sunkumų dėl padidėjusios konkurencijos iš trečiųjų šalių, visų pirma Kinijos. 5. 2008–2011 m. produktų, kurie priskiriami SITC[5] 76 skyriui (Telekomunikacijos ir garso įrašymo ir atkūrimo aparatai bei įranga), importas iš Kinijos į ES-27 padidėjo 18,7 proc. Per tą patį laikotarpį Kinijai tenkanti tokių produktų importo į ES-27 dalis nuo 44,0 proc. padidėjo iki 52,2 proc.[6] Galima laikyti, kad toks pasaulio prekybos sistemos pokytis turėjo didelės įtakos užimtumo lygiui, nes 2008–2011 m. kompiuterinių, elektroninių ir optinių gaminių gamybos sektoriuje ES prarasta apie 121 000 darbo vietų (jų skaičius sumažėjo 7 proc.)[7]. Duomenys apie atleistų darbuotojų skaičių ir 2 straipsnio a punkto kriterijų laikymasis 6. Šią paraišką Italija pateikė laikydamasi Reglamento (EB) Nr. 1927/2006 2 straipsnio a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonės turi būti atleista ne mažiau kaip 500 darbuotojų, įskaitant darbuotojus, kuriuos atleido jos tiekėjai ir tolesnės gamybos grandies įmonės. 7. Paraiškoje minimi 1 164 iš VDC Technologies per keturių mėnesių ataskaitinį laikotarpį nuo 2012 m. vasario 26 d. iki 2012 m. birželio 25 d. atleisti darbuotojai ir dar 54 ne ataskaitiniu laikotarpiu, tačiau pagal tą pačią kolektyvinio atleidimo tvarką atleisti darbuotojai. Atleistų darbuotojų skaičius apskaičiuotas pagal Reglamento (EB) Nr. 1927/2006 2 straipsnio antros pastraipos antrą įtrauką. Paaiškinimas apie nenumatytą šio darbuotojų atleidimo pobūdį 8. Italijos valdžios institucijos teigia, kad nors nuo 2007 m. iki 2009 m. pabaigos VDC Technologies pagal gamybos apimtį buvo vienas didžiausių televizorių gamintojų ES, 2009 m. pabaigoje VDC Technologies SpA visam laikui nutraukė visą gamybinę veiklą savo gamykloje Ananjyje (Frozinonės provincija), o darbuotojams buvo mokamos darbo užmokesčio kompensavimo fondo (it. cassa integrazione guadagni, CIG) išmokos[8]. Italijos valdžios institucijų teigimu, tokia padėtį lėmė įvairūs veiksniai, kaip antai plazminių televizorių paklausos sumažėjimas dėl išaugusios skystakristalių televizorių paklausos, nuo 2008 m. nepalankus euro ir dolerio valiutos kursas ir iš dalies dėl mažėjančių gamybos sąnaudų sumažėjusios televizorių rinkos kainos. 9. Imtasi veiksmų įmonei atgaivinti ir 2010 bei 2011 m. pradėtos derybos su galimu pirkėju dėl VDC Technologies SpA perėmimo. Tačiau, nepavykus susitarti su įmonės kreditoriais, 2012 m. birželio 25 d. buvo paskelbtas VDC Technologies SpA bankrotas. Cervino Technologies Srl bankrotas buvo paskelbtas 2012 m. rugsėjo 5 d. Darbuotojus atleidusios įmonės ir darbuotojai, kuriems numatyta parama 10. Paraiškoje nurodoma, kad atleista 1 218 darbuotojų (1 164 iš VDC Technologies SpA ir 54 iš Cervino Technologies Srl). 11. Italijos valdžios institucijos apskaičiavo, kad 1 146 atleisti darbuotojai pasinaudos prie individualių poreikių pritaikytų paslaugų paketu. 12. Remtinų darbuotojų pasiskirstymas: Kategorija || Skaičius || Procentinė dalis Vyrai || 1 057 || 92,2 Moterys || 89 || 7,8 ES piliečiai || 1 145 || 99,9 Ne ES piliečiai || 1 || 0,1 15–24 m. asmenys || 0 || 0,0 25–54 m. asmenys || 713 || 62,2 55–64 m. asmenys || 432 || 37,7 Vyresni nei 64 m. asmenys || 1 || 0,1 13. 69 darbuotojai, kuriems numatyta parama, turi ilgalaikių sveikatos problemų arba negalią. 14. Darbuotojų pasiskirstymas pagal profesines kategorijas: Kategorija || Skaičius || Procentinė dalis Technikai ir jaunesnieji specialistai || 1 097 || 95,7 Įstaigų pagalbiniai tarnautojai || 27 || 2,4 Paslaugų sektoriaus darbuotojai ir pardavėjai || 22 || 1,9 15. Pagal Reglamento (EB) Nr. 1927/2006 7 straipsnį Italija patvirtino, kad įvairiais EGF paramos įgyvendinimo etapais, ypač suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus. Susijusios teritorijos ir jos valdžios institucijų ir suinteresuotųjų šalių aprašymas 16. Įmonės VDC Technologies SpA ir Cervino Technologies Srl, iš kurių atleisti darbuotojai, yra Frosinonės (ITI45) NUTS 3 lygmens regione ir Lacijaus (ITI4) NUTS 2 lygmens regione. 17. Už priemonių įgyvendinimą atsakingos institucijos – Italijos darbo ir socialinės politikos ministerija ir Lacijaus regionas (Generalinis darbo politikos ir orientavimo bei mokymo sistemų direktoratas). 18. Italijos valdžios institucijos įsteigė vietos paramos tinklą, kurį sudaro vietos ir regiono valdžios institucijų (savivaldybių, provincijos, regiono) atstovai, profesinės sąjungos (CGIL USB, CISAL, CISL, UIL, UGL) ir darbdavių organizacijos. Tikėtinas darbuotojų atleidimo poveikis vietos, regiono ar šalies užimtumui 19. Italijos valdžios institucijų teigimu, globalizacija padarė didelį poveikį ekonominei veiklai ir užimtumui Lacijaus regione. 2011 m. regiono BVP sumažėjo 0,3 proc.[9] ir pagal pirmojo 2012 m. pusmečio duomenis matyti, kad taip pat sumažėjo pagrindinių regiono pramonės sektorių eksportas (naftos produktų – 28,3 proc., transporto priemonių − 19 proc., cheminių produktų − 6,3 proc., elektronikos − 0,7 proc. [10]). 2011 m. bendras darbo vietų skaičius Lacijuje sumažėjo 0,2 proc., o pirmąjį 2012 m. ketvirtį – 0,7 proc. Nedarbo lygis Lacijuje nuo 8,5 proc. 2009 m. išaugo iki 10,8 proc. 2012 m.[11] 20. Siekdamos sumažinti šios ekonominės padėties poveikį, Italijos valdžios institucijos plačiai taikė tokias priemones, kaip CIG. Italijos valdžios institucijų teigimu, per septynis pirmus 2012 m. mėnesius bendra Lacijui skirta CIG parama padidėjo 31 proc. ir buvo didesnė nei visai Italijai skirta parama. Frosinonės provincijoje pramonei skirtų valandų skaičius gerokai padidėjo (nuo 1,9 mln. iki 3,9 mln.) 21. Taigi darbuotojų atleidimas atitinka regiono ir vietos padėtį – pramonės darbuotojų skaičius mažėja. Italijos valdžios institucijos mano, kad darbuotojų atleidimas padarys labai neigiamą poveikį regiono darbo rinkai ir pablogins ekonomikos padėtį regione, ypač kiek tai susiję su įmonės tiekėjais. Suderintas finansuotinų prie individualių poreikių pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų tarpusavio papildomumą 22. Visos toliau išvardytos priemonės kartu sudaro suderintą prie individualių poreikių pritaikytų paslaugų paketą, kuriuo siekiama atleistus darbuotojus sugrąžinti į darbo rinką. – Profesinis orientavimas ir įgūdžių vertinimas (Orientamento professionale/bilancio di competenza). Visiems remtiniems darbuotojams bus suteikta prie individualių poreikių pritaikytos informacijos, jiems bus patariama ir jie bus konsultuojami, o visas šias paslaugas teiks vietos užimtumo centrai, veikiantys kaip darbuotojų ir profesinio orientavimo paslaugų teikėjų tarpininkai. – Mokymas (Formazione). Visi remtini darbuotojai dalyvaus mokymo kursuose, apimančiuose dideles plėtros perspektyvas turinčias sritis ir sektorius, kurie atitinka pripažintus poreikius darbo rinkoje. – Paslaugos individualiems asmenims (Servizi alla persona/Voucher di conciliazione). Darbuotojams, gyvenantiems su asmenimis, kuriems būtina priežiūra (pvz., išlaikomais vaikais, pagyvenusiais ar neįgaliais žmonėmis), gaus vienkartinę išmoką (ne daugiau kaip 1 000 EUR vienam darbuotojui), skirtą priežiūros paslaugų išlaidoms padengti. – Teritorinio judumo priemoka (Bonus per la mobilità territoriale). Darbuotojai, įdarbinti įmonių, kurios yra daugiau nei 100 km nuo jų gyvenamosios vietos, gaus judumo pašalpą (ne daugiau kaip 5 000 EUR vienam darbuotojui), skirtą persikraustymo ir kelionės išlaidoms padengti. Išmoka bus mokama tik pateikus patirtų išlaidų įrodymus. Siekiant stebėti šių lėšų paskirstymą bus vykdomi reguliarūs patikrinimai. – Verslumo parama (Supporto all’imprendiorialità). Darbuotojai galės dalyvauti kvietime teikti paraiškas dėl verslo projektų pristatymo. Lacijaus verslo inovacijų centras (BIC Lazio) atrinks remtinus projektus, kuriems šis centras teiks teisines, administracines, rinkodaros ir finansines konsultacijas ir kurie gaus išmoką (ne daugiau kaip 2 000 EUR vienam darbuotojui), skirtą veiklos pradžios ir BIC Lazio siūlomų paslaugų išlaidoms padengti. – Įdarbinimo priemoka (Bonus assunzione). Įmonės, kurios įdarbins atleistus darbuotojus pagal nuolatines arba bent 24 mėnesių trukmės terminuotąsias darbo sutartis, gaus įdarbinimo priemoką (6 000 EUR už darbuotoją). – Dalyvavimo išmoka (Indennità di partecipazione). Darbo paieškos ir mokymo priemonėmis besinaudojantys darbuotojai gaus dalyvavimo išmoką (vidutiniškai 500 EUR per mėnesį), kuri bus mokama ne ilgiau nei keturis mėnesius. Kiekvienos išmokos suma bus apskaičiuojama pagal faktinį kiekvieno darbuotojo dalyvavimą šiose priemonėse. 23. Pagal Reglamento (EB) Nr. 1927/2006 3 straipsnį prie paraiškoje nurodytų EGF paramai įgyvendinti skirtų lėšų priskiriama parengiamoji, valdymo ir kontrolės veikla, taip pat informavimas ir viešinimas. 24. Italijos valdžios institucijų nurodytos prie individualių poreikių pritaikytos paslaugos – tai aktyvios darbo rinkos priemonės, priskiriamos prie tinkamų finansuoti veiksmų, apibrėžtų Reglamento (EB) Nr. 1927/2006 3 straipsnyje. Italijos valdžios institucijų skaičiavimu, bendros sąnaudos sudaro 6 021 970 EUR, iš kurių prie individualių poreikių pritaikytoms paslaugoms skirtos lėšos – 5 698 620 EUR, o EGF paramai įgyvendinti skirtos lėšos – 323 350 EUR (5,4 proc. visos sumos). Bendra iš EGF prašomos paramos suma yra 3 010 985 EUR (50 proc. visų išlaidų). Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) || Bendros išlaidos (bendras EGF ir nacionalinis finansavimas) (EUR) Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) Profesinis orientavimas ir įgūdžių vertinimas (Orientamento professionale/bilancio di competenza) || 1 146 || 470 || 538 620 Mokymas (Formazione) || 1 146 || 2 000 || 2 292 000 Paslaugos individualiems asmenims (Servizi alla persona/Voucher di conciliazione) || 150 || 1 000 || 150 000 Teritorinio judumo priemoka (Bonus per la mobilità territoriale) || 42 || 5 000 || 210 000 Verslumo parama (Supporto all'imprendiorialità) || 300 || 2 000 || 600 000 Įdarbinimo priemoka (Bonus assunzione) || 300 || 6 000 || 1 800 000 Dalyvavimo išmoka (Indennità di partecipazione) || 54 || 2 000 || 108 000 Prie individualių poreikių pritaikytos paslaugos – tarpinė suma || || 5 698 620 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) Parengiamoji veikla || || 40 350 Valdymas || || 100 000 Informavimas ir viešinimas || || 35 000 Kontrolės veikla || || 148 000 EGF paramai įgyvendinti skirtos lėšos – tarpinė suma || || 323 350 Bendros numatytos išlaidos || || 6 021 970 EGF parama (50 proc. visų išlaidų) || || 3 010 985 25. Italija patvirtina, kad aprašytos priemonės papildo iš struktūrinių fondų finansuojamus veiksmus ir kad bus išvengta dvigubo finansavimo. Data (-os), kada nukentėjusiems darbuotojams pradėta arba planuojama pradėti teikti prie individualių poreikių pritaikytas paslaugas 26. Prie individualių poreikių pritaikytas paslaugas, skirtas nukentėjusiems darbuotojams ir įtrauktas į suderintą priemonių paketą, kurį siūloma bendrai finansuoti iš EGF, Italija pradėjo teikti 2012 m. lapkričio 30 d. Todėl ši data laikoma laikotarpio, kuriuo iš EGF gali būti skiriama parama, pradžia. Konsultacijų su socialiniais partneriais tvarka 27. Italijos valdžios institucijų teigimu, visi susiję socialiniai partneriai dalyvavo nacionalinių ir regiono valdžios institucijų 2013 m. sausio mėn. surengtame susitikime, kuriame aptarė veiksmus, kuriais siekiama atleistus darbuotojus vėl įtraukti į darbo rinką. Socialinių partnerių susitikimai vyko iki 2013 m. birželio mėn., taip pat dalyvaujant įvairiems vietos partneriams pradėjo veikti vietos paramos tinklas. 28. Italijos valdžios institucijos patvirtino, kad buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų. Informacija apie veiksmus, kurie yra privalomi pagal nacionalinius teisės aktus arba kolektyvines sutartis 29. Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Italijos valdžios institucijos savo paraiškoje: · patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis; · įrodė, kad veiksmais parama teikiama atskiriems darbuotojams ir nenaudojama įmonėms arba sektoriams restruktūrizuoti; · patvirtino, kad nurodytiems tinkamiems finansuoti veiksmams neteikiama pagalba pagal kitas ES finansines priemones. Valdymo ir kontrolės sistemos 30. Italija pranešė Komisijai, kad finansinę paramą nacionaliniu lygmeniu valdys Italijos darbo ir socialinės politikos ministerija (Aktyvios ir pasyvios politikos generalinis direktoratas), kurios vienas padalinys (it. ufficio) veikia kaip vadovaujančioji institucija, antras skyrius – kaip tvirtinančioji institucija, o trečias – kaip audito institucija. Lacijaus regionas bus tarpinė vadovaujančiosios institucijos įstaiga regiono lygmeniu. Paraiškoje pateiktas išsamus valdymo ir kontrolės sistemos aprašas, kuriame nurodyti nacionalinio ir regioninio lygmens organizacijų įsipareigojimai. Finansavimas 31. Remiantis Italijos paraiška, siūloma EGF parama suderintam prie individualių poreikių pritaikytų paslaugų paketui (įskaitant EGF įgyvendinimo išlaidas) yra 3 010 985 EUR, o tai sudaro 50 proc. visų išlaidų. Komisijos siūlomas asignavimas iš Fondo pagrįstas Italijos pateikta informacija. 32. Atsižvelgdama į didžiausią galimą EGF finansinės paramos sumą pagal Tarybos reglamento (ES, Euratom) Nr. 1311/2013 12 straipsnį, taip pat į asignavimų perskirstymo mastą, Komisija siūlo visai minėtai sumai mobilizuoti EGF lėšas. 33. Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nurodyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo[12] 13 punkte. 34. Komisija atskirai pateikia lėšų perkėlimo prašymą, siekdama į 2014 m. biudžetą įtraukti specialiuosius įsipareigojimų asignavimus, kaip nurodyta 2013 m. gruodžio 2 d. Tarpinstitucinio susitarimo 13 punkte. Mokėjimų asignavimų šaltiniai 35. Asignavimai iš 2014 m. EGF biudžeto eilutės bus naudojami pagal šią paraišką reikalingai 3 010 985 EUR sumai padengti. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Italijos paraiška „EGF/2012/007 IT/VDC Technologies“) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[13], ypač į jo 12 straipsnio 3 dalį, atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo[14], ypač į jo 13 punktą, atsižvelgdami į Europos Komisijos pasiūlymą[15], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką; (2) EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa[16], 12 straipsnyje; (3) 2012 m. rugpjūčio 31 d. Italija pateikė paraišką mobilizuoti EGF lėšas dėl darbuotojų atleidimo iš įmonės VDC Technologies SpA ir vienos tiekėjo įmonės ir iki 2013 m. rugsėjo 6 d. ją papildė išsamesne informacija. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 3 010 985 EUR sumą; (4) todėl EGF lėšos turėtų būti mobilizuotos finansinei paramai pagal Italijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 3 010 985 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 347, 2013 12 20, p. 884. [2] OL L 406, 2006 12 30, p. 1. [3] Laikantis Reglamento (EB) Nr. 1927/2006 3 straipsnio trečios pastraipos nuostatų. [4] Statistinis ekonominės veiklos rūšių klasifikatorius 2 red. http://ec.europa.eu/eurostat/ramon/nomenclatures/index.cfm?TargetUrl=LST_NOM_DTL&StrNom=NACE_REV2&StrLanguageCode=EN&IntPcKey=&StrLayoutCode=HIERARCHIC [5] Standartinė tarptautinė prekybos klasifikacija 4 red. http://unstats.un.org/unsd/publication/SeriesM/SeriesM_34rev4E.pdf [6] Šaltinis: Eurostatas (interneto duomenų kodas DS_018995). [7] Šaltinis: Eurostatas (interneto duomenų kodas lfsq_egan22d). [8] Pagal CIG sistemą Nacionalinis socialinės apsaugos institutas (it. Istituto Nazionale della Previdenza Sociale, INPS) darbuotojams, kurių darbas įmonėje sustabdomas arba kurie dirba mažiau valandų, moka pašalpas. [9] Šaltinis: ISTAT. [10] Šaltinis: Italijos bankas (Banca d’Italia). [11] Šaltinis: Eurostatas. [12] OL C 373, 2013 12 20, p. 1. [13] OL L 406, 2006 12 30, p. 1. [14] OL C 373, 2013 12 20, p. 1. [15] OL C […], […], p. […]. [16] OL L 347, 2013 12 20, p. 884.